مصورات صفراء

مصورات صفراء یا مختصراً مصورات، شمالی سوڈان میں واقع مملکتِ کوش کا ایک اہم آثارِ قدیمہ کا مقام ہے۔ یہ مقام مروی سے تقریباً 20 میل، نقعہ سے تقریباً 20 کلومیٹر، خرطوم سے تقریباً 190 کلومیٹر شمال مشرق اور دریائے نیل کے مشرق میں تقریباً 29 کلومیٹر کے فاصلے پر واقع ہے۔ مروی اور نقعہ کے ساتھ مل کر یہ علاقہ جزیرۂ مروی کہلاتا ہے۔ اس کی تاریخی اور ثقافتی اہمیت کے باعث اسے 2011ء میں یونیسکو کے عالمی ثقافتی ورثے کی فہرست میں شامل کیا گیا۔ تحقیق اور آثارِ قدیمہ مصورات صفراء کا تعارف پہلی مرتبہ 1822ء میں فرانسیسی انجینئر لینان پاشا نے کرایا۔ اس کے کچھ عرصے بعد فرانسیسی ماہرِ معدنیات اور فطریات فریڈرک کیّو نے بھی اس مقام کا دورہ کیا۔ تاہم اس مقام کی پہلی مفصل علمی توصیف جرمن ماہرِ آثارِ قدیمہ کارل ریچارد لپسیوس نے پیش کی۔ بعد میں ہمبولت یونیورسٹی آف برلن کی جانب سے بطانہ کے علاقے میں ایک تحقیقی مہم چلائی گئی، جس کی قیادت پروفیسر فرٹس ہِنٹس نے کی۔ اس مقام پر آثارِ قدیمہ کی تحقیق اور کھدائی کا سلسلہ آج بھی جاری ہے۔ سیاجِ عظیم سیاجِ عظیم مصورات صفراء کے مرکزی آثار میں سب سے نمایاں عمارت ہے۔ یہ ایک عظیم فصیل یا احاطہ ہے جو مقام کی مرکزی عمارت کو گھیرے ہوئے ہے۔ اس کی تعمیر پہلی صدی عیسوی سے منسوب کی جاتی ہے۔ یہ وسیع و عریض تعمیر تقریباً 45,000 مربع میٹر رقبے پر پھیلی ہوئی ہے۔ جرمن ماہرِ آثارِ قدیمہ فرٹس ہِنٹس کے مطابق: "اس عمارت کا عظیم اور پیچیدہ تعمیراتی منصوبہ پوری وادیٔ نیل کی تہذیبوں میں بے مثال ہے۔" بعض محققین کا خیال ہے کہ یہ مملکتِ کوش کے شاہی خاندان کا محل تھا۔ اس مقام پر بنیادیں، دیواریں، تقریباً بیس ستون، دو آبی ذخائر، سیڑھیاں اور متعدد اندرونی دیواریں دریافت ہوئی ہیں۔ اس مقام سے جانوروں کے کئی مجسمے اور نقوش بھی ملے ہیں۔ عمارت کے مقصد کے بارے میں مختلف آراء پائی جاتی ہیں۔ بعض ماہرین کے نزدیک یہ جنگی مقاصد کے لیے ہاتھیوں کی تربیت کا مرکز تھا، جبکہ بعض اسے طبی نگہداشت یا دیگر سرکاری سرگرمیوں کے لیے استعمال ہونے والا کثیرالمقاصد ادارہ قرار دیتے ہیں۔ سوڈان میں مصورات صفراء اور نقعہ کو اکثر ایک ساتھ ذکر کیا جاتا ہے، کیونکہ دونوں مقامات مروی تہذیب کے اہم مذہبی اور ثقافتی مراکز تھے۔ . کینڈاکائیں اور المصورات برطانوی مؤرخ اور ماہرِ آثارِ قدیمہ باسل ڈیوڈسن کے مطابق کم از کم چار نوبیائی کینڈاکائیں (ملکہیں) اپنی زندگی کا کچھ حصہ مصورات صفراء میں گزار چکی تھیں: آمانی ریناس آمانی شاخیتی اباداماک آمانی تیری معرض تصاویر حوالہ جات بیرونی روابط حلٌق فوق المصورات الصفراء عبر التصوير الثلاثي الأبعاد من موقع اليوتيوب یوٹیوب پر کتابیات Basil Davison, Old Africa Rediscovered, Prentice-Hall 1970